નવસારીમાં અગાઉ જયશંકર પાર્ટી પ્લોટ સામેના પાલિકાનાં પ્લોટમાં ઢોર રાખવાની તજવીજ પાલિકાએ આરંભી હતી. પરંતુ અહીંના પોશ વિસ્તારનાં લોકોએ ભારે વિરોધ કરતાં તે જગ્યા પડતી મૂકાઇ હતી. આજે ગુરૂવારે ફરી એ જ ખૂલ્લી જગ્યા બતાવાતા લોકોએ ત્યાં હાલ ઢોર મુકવાની માંગ કરી હતી. જોકે ઉક્ત વિસ્તારના નગરસેવક ધવલ દેસાઇએ સ્થાનિકો વિરોધ કરતા હોઇ તે જગ્યાએ ડબ્બો ન બનાવવાની દલીલ કરી હતી. જોકે ધવલ દેસાઇ સામે રજૂઆત કરનારા રીતસર તૂટી પડ્યા અને સહકાર આપવાની વિનંતી કરી હતી. જેના જવાબમાં દેસાઇએ કહ્યું કે મારો વ્યક્તિગત વિરોધ નથી પરંતુ મારા વિસ્તારના લોકો જો વિરોધ કરશે તો હું પણ તેમની પડખે જ રહીશ!